
® BAIA MARE 



ara Oaşului, cuprinsă în limitele raionului Oaş, regiunea 
Baia Mare, este una din cele mai unitare, caracteristice şi 
interesante regiuni etnografice din ţara noastră* Aşezată 
în nordul ţării, într-un fel de cazan, înconjurat^ de jur împrejur de munţi 
şi dealuri mari, cu satele foarte apropiate unele de altele, această regiune 
etnografică este mărginită la sud de regiunea muntoasă şi deluroasă dinspre 
Baia Mare, la vest de cîmpia dinspre Satu Mare, la nord-vest de Ugocea, 
o altiţ regiune etnografică, foarte 'asemănătoare Oaşului, la est de Mara¬ 
mureş (paionul Sighet, regiunea Baia Mare) şi la nord de Ucraina Transcar¬ 
patică (U.R.S.S.). 

întregul Oaş are un aspect deosebit de pitoresc, cu înălţimile mari 
ce se profilează j ur împrejurul acestui platou circular. De pe cea mai mică 
înălţime a oricărei margini a Oaşului se văd clar cele 16 sate care constituie 
această zonă- în afară de c î teva mici Poduri din apropierea unora din 
sate — deşi acum 200 de ani Oaşul era aproape complet împădurit — restul 
e teren aproape exclusiv de păşunat, fiind în majoritate defrişat şi impropriu 
pentru agricultură* Majoritatea satelor sînt aşezate pe deal, la poalele 
munţilor şi în orice caz pe cîte o înălţime. Peisajul este încîntător în orice 
anotimp şi majoritatea timpului e luminos. Clima este dulce, ceea ce 
explică ŞÎ nnele aspecte particulare ale portului din această regiune. 

Istoria Oaşului este învăluită în negura trecutului încă P rea puţin 
cunoscut. Documentele nu ne spun prea multe despre această regiune. 
Dacă e P oca bronzului a lăsat anumite urme, în schimb satele din Oaş sînt 

pomenite în documente abia de prin secolul al XlII-lea 1 . O menţiune 
despre Ţara Oaşului găsim şi în cronica lui Simion Dascălul 2 . Oaşul 
a fost o regiune foarte izolată, în care se spune « că nici ciuma nu intra » 
şi în nici un caz jandarmul. Această izolare a dus la o foarte înceată dezvol¬ 
tare a Oaşului, care este considerat ca foarte primitiv, impresie accentuată 
şi de aspectul sălbatic pe care-1 prezenta, pînă nu demult, priveliştea acestei 
regiuni. 

Prin legăturile economice stabilite prin intermediul tîrgurilor de la 
Hust şi Teceu, mai ales începînd cu secolul al XVII-lea, prin dependenţa 
religioasă de eparhia ruteană de la Munkacs, prin izolarea de tot sudul, 
estul şi vestul regiunii şi prin asemănarea modului de viaţă cu acela al 
populaţiei din Ucraina Transcarpatică, Oaşul cunoaşte o serie de iden¬ 
tităţi etnografice cu această populaţie ruteano-maghiară, identităţi clar 
manifestate şi în portul acestei regiuni. Legăturile L cu restul regiunilor 
limitrofe încep mai tîrziu, în condiţii pe care le vom analiza mai jos. 

Condiţiile de viaţă ale oşenilor, caracterele specifice ale regiunii în care 
trăiesc au determinat o anumită orientare a ocupaţiilor lor. Agricultura 
nu se prea putea face. în timpuri mai vechi oşenii au fost crescători de vite 
mari şi încetul cu încetul au tăiat pădurile şi au defrişat terenul. Ocupaţia 
principală a constat în lucrul la pădure, în mine şi la stabilimente balneare, 
în Oaş şi în regiunile vecine. Pomăritul a adus de asemenea un cîştig 
însemnat. Cu timpul s-a introdus şi păstoritul, care însă nu s-a înrădăcinat 
ca o ocupaţie de bază. 

Azi zootehnia a început să se dezvolte, iar gospodăriile agricole 
colective din regiune dau un nou impuls agriculturii şi pomăritului pe 
baze] noi. 

Acestea sînt, în mare, condiţiile în care se manifestă una din cele mai 
valabile creaţii artistice populare: portul, care pe lîngă arhitectură, ţesă¬ 
turi şi ceramică, — vestită prin produsele lucrate în centrul de olari de la 
Vama — fac faima Oaşului şi-i conturează caracterul specific. 

în ansamblul manifestărilor de artă populară din Ţara Oaşului, portul 
ocupă un loc din cele mai importante şi este mereu viu, în veşnic proces 
de creaţie, depăşind cu mult ritmul de transformare, de adaptare şi inte¬ 
grare de elemente noi al celorlalte manifestări artistice. Arhitectura populară 

1 Ex. satele: Oraşul Nou, Vama, Prilog, menţionate în scrisoarea regelui Ştefan 
al Ungariei din 17 noiembrie 1276, cf. Documente privind istoria Romîniei, veacul 
XIII. C. Transilvania, v. II, Bucureşti 1952, p. 132, documentul 128. 

2 Cronicar din secolul al XVII-lea, care a contribuit la completarea cronicii lui 
Gr. Ureche; Carte ce se cheamă letopiseţ , ce într-insa spune cursul anilor §i descălecarea 
Ţării Moldovei şi viaţa domnilor . 

/. Costum de fată caracteristic pentru întreaga Ţară a Oaşului 


are cîteva elemente extrem de valoroase, concretizate în special în monu¬ 
mentalitate şi proporţii. Ea este însă mai legată de ocupaţie şi mediu geo¬ 
grafic şi de foarte multe elemente tradiţionale. Ţesăturile, cu foarte valoroase 
realizări la ştergare şi feţe de mese în special, continuă de mult timp linia 
tradiţională, fără a prezenta valori noi deosebite. Atunci cînd apare ceva 
nou, e cu totul rupt de creaţiile specifice regiunii şi utilizează elemente 
artistice zise « naţionale ». Ceramica, creaţie care reprezintă o mare bogăţie 
artistică a Oaşului, cunoaşte numai două faze de transformare şi, mai mult 
decît lucrările menţionate pînă acum, prezintă o mare varietate şi maturitate 
artistică. 

însă nici una din aceste manifestări nu posedă vigoarea, nu vădeşte 
bogăţia, varietatea şi nu are puterea de veşnică înnoire, de adaptare la noi 
condiţii, la o nouă concepţie, nu are puterea de asimilare a unor noi elemente 
artistice, nu are vitalitatea creatoare a portului popular. în afară de 
aceasta, portul popular este necontenit prezent în viaţa oşanului şi-i reflectă 
desluşit concepţia artistică. De fapt, portul este elementul cel mai concret, 
cel mai viu şi indispensabil în viaţa artistică a oşanului, pe lînga impor¬ 
tantul rol social pe care îl joacă. 


/ 


Fără a exagera, portul 
popular din Ţara Oaşului e 
cuprins organic, prin orna¬ 
mente şi tonuri cromatice, în 
concepţia şi paleta unui pictor 
care ar crea imaginea artistică 
a vieţii oşeneşti, în muncă, 
om şi peisaj. Pitorescul costu¬ 
mului oşenesc, echilibrul şi 
armonia lui, completează în 
mod fericit cadrul artistic 
din ţara Oaşului. 

* 

Aspectul general al por¬ 
tului din Oaş este acela de 
vioiciune, expansivitate, pro¬ 
speţime. Nota sa caracteri¬ 
stică constă într-o vie armo¬ 
nie cromatică, în bogăţie şi 
varietate de ornamente, în 
măiestrita alegere a cîmpilor 

2. Tip de cămaşă din Jara Oaşului ornamentali şi în compoziţia 

ansamblului costumului. Nu 
are nimic sever (ca, de pildă, cel din Hunedoara), nimic reţinut în el 
(Sibiu), nu are somptuozitate (Muscel), nu are opulenţă (Banat), ci este 
vesel, trădează un dor avîntat de viaţă, de cîntec, de dans. 

Portul femeiesc are în tot ansamblul său un aspect foarte tineresc, chiar 
dacă este vorba de femei mai în vîrstă. Oşanca a ştiut să valorifice prin 
linia costumului silueta ei, iar petele de culoare ale cîmpilor ornamentali 
reliefează silueta, şi avantajează trăsăturile feţei. 

O basma înflorată, în culori vii, de obicei cu fond galben sau roşu, 
cochet înnodată la spate într-un fel caracteristic oşencelor, cu capetele sub 
colţul ce cade la spate sau înnodate sub bărbie, mai ales la lucru, dă o primă 
pată vie de culoare portului. Cămaşa e de un tip caracteristic, care nu se 
mai regăseşte în altă parte a ţării (fig. 1,2). Nota caracteristică o formează 
cusătura, sau ţesătura mai de demult, din jurul gîtului, care apare ca 
o platcă dreptunghiulară («cheptar»), viu colorată cu ornamente 
geometrice, iar în ultimul timp florale. Cămaşa se încheie la spate. 

Pe mîneci în jos apar uneori şiruri de cusături, iar mîneca este încheiată 
cu un volftnaş cu cusături. Uneori pornesc de la acest cheptar cîte două 
şiruri înguste de cusături pînă la brîu, în faţă şi în spate. Cîte o femeie 
m^i b^trînft poarta ip^maşa cu cusături pe umeri, f^r^ cheptar, tip de 
cftmaşft acum dispărut. 

Poalele albe au cusături la marginea de jos, iar la talie H deoarece oşen- 
cele nu poartă brîie ca în restul ţării H există o cusftturft care formează 
un fel de brîu, în acelaşi stil ornamental şi cromatic ca platca din jurul 
gîtului. 

în faţă, peste poale, se poartă un şorţ alb din pînzft, cu ornamente 
jos, realizate prin ţesftturft sau cusături, sau un şorţ din mutase sau 
stambă înflorată în culori armonizate în tonul basmalei şi al cusăturilor 
cămăşii, ornamentat cu volănaşe, şiruri de panglici înflorate şi şireturi 

La vreme mai rece se adaugă veste din postav sau veste din lînă împle¬ 
tită, cu ornamente multicolore florale, după modelul cojoacelor maramu¬ 
reşene, sumane, (haine scurte din ţesătură groasă de lînă sur fl) sau gube, 
(acelaşi tip de haină, cu singura diferenţă c ft are Ş uy iţ e hingi de lînă). 
Acestea sînt piesele de port cele mai caracteristice ale oşencelor. Fireşte 
însă că mai intervin de multe ori şi alte piese, mai ales din produse 
fabricate ca: fuste din stambă, rochii etc., mai ales pentru portul de toate 
zilele, care însă nu determină transformări în stilul specific al portului 
femeiesc din Oaş. La gît, fetele şi nevestele, chiar şi cele mai în vîrstă, 
poartă ° frumoasă ţesătură îngustă din mărgele mici, cu ornamente mul¬ 
ticolore : « zgarda ». 

Bărbaţii poartă c ft m ftŞÎ scurte pînă deasupra abdomenului, cu mîneci 
foarte largi, cu cusături la umeri, la guler, la poalele cămăşii, şi la mar¬ 
ginea mînecilor. Tipul de cusături, cît şi gama cromatică, s ^ nt aceleaşi 
ca la femei. Cu cît trece timpul şi ne apropiem de zilele noastre, cămaşa 
tinde să se lungească, fft r ă a depăşi însă ta ba, rnînecile se îngustează Ş* 
uneori capătă manşete. în rest, şi croiul, şi compoziţia ornamentală r ămîn 
aceleaşi. Vara se poartă izmene largi şi lungi pînă su b genunchi («gaci»), 
cu aceleaşi cusături la marginea de jos ca la cămăşi şi cu ciucuri formaţi 
din destrămătură* Iarna se poartă c i° arec i din postav. La brîu se obiş¬ 
nuieşte o curea foarte lată* Pînă Şi az i °Ş en ii, chiar şi dintre cei tineri, 
mai poartă Pftrul breton, iar pe cap cuşme scunde, făcute chiar de ei pe 
un butuc de lemn, sau pălării foarte mici din paie sau postav. Oşanul e 
nelipsit de « straiţă », o trăistuţă cu ornamente ţesute sau cusute în aceleaşi 
motive cu ale cămăşilor, în care ţine tutun, acte, briceag etc. şi care se 
poartă Şi sărbătoare, şi la lucru, de către bătrîni şi de către tineri. E şi o 

piesă strictă de uz, dar şi de valoare decorativă deosebită (fig. 3). Ca şi 
femeile, bărbaţii poartă la vreme mai rece veste sau haine din postav 
«uioş», în dungi orizontale în nuanţe de gri, bej etc., veste negre sau gri, 
cît şi sumane şi gube. 

Aspectul general al portului bjţrbfttesc este la fel de viu, vesel, ca şi 
cel femeiesc, dar are un caracter mai curios, complet deosebit de tot ceea 
ce cunoaştem în materie de port în ţara noastră* Copiii au un poţţ 
absolut identic cu al celor vârstnici. 

După cum se remarcă imediat, caracterul esenţial distinctiv al portului 
popular din ţara Oaşului este aspectul ansamblului portului, caracterul 
diverselor piese de port în croi, locul cîmpilor ornamentali, iar valoarea 
sa constă îndeosebi în bogăţia, varietatea ornamenticii şi cromaticii, armonia 
acesteia din urmă, cît şi în compoziţia, raportul dintre culoare, ornament 
şi locul pe care-1 ocupă în ansamblul piesei, deci formă şi croi. în ansamblu, 
portul popular din ţara Oaşului reprezintă o creaţie artistică complet 
deosebitjţ de restul tipurilor de port din ţara noastră* 

* 

Dar aceste caractere generale ale portului din Oaş, cît şi unele aspecte 
particulare nu pot fi înţelese în adevărata lor valoare, explicate şi apre¬ 
ciate numai din descrierea aspectului exterior, fjţrft cunoaşterea elemen¬ 
telor, a factorilor determinanţi care stau la baza lor, fftrjţ cunoaşterea legăi 
turilor intime cu resţyl manifestărilor de viaţă din această regiune. Fără 
aceasta, portul riscă să fie considerat ca un simplu semn exterior şi pînă 
şi valoarea sa artistică îşi pierde adevărata semnificaţie. 

Valoarea practică a portului este hotărît indiscutabilă* Procesul de inter¬ 
dependenţă î^re acesta şi condiţiile economice, ocupaţia, mediul geografic 
este şi el evident. Aceste condiţii determină tipul de costum care li se 
adaptează ma i bine, forma şi caracterul pieselor, dar şi concepţia care stă 
la baza creaţiilor artistice din domeniul portului popular. Aceste condiţii 
sînt, fireşte, determinante şi pentru existenţa unor anumite materii prime 
care dau un caracter specific portului. Ele contribuie desigur şi la dezvol¬ 
tarea unor anumite meşteşuguri, legate de confecţionarea pieselor de port. 

Dintre toate materiile prime, cea mai utilizată este cînepa, din care se 
confecţionează majoritatea pieselor de port. în trecut chiar piesele de port 
mai groase, de iarnă, se confecţionau din ţesătură dublă de c î ne Pă* Lîna 
nu se utiliza, deoarece păstoritul nu se practica. Dovadă este f a P tu l c ă 
puţinele piese de port din lînă: cioareci, haine etc. care se făceau de către 
cei mai înstăriţi se confecţionau din postav de fabrică, din momentul în 



care acesta pătrunde şi la 
sate. O altă dovadă este faptul 
că oşencele nu au învăţat să 
prelucreze lîna, să o ţese, 
decît abia acum vreo 20-30 
de ani şi nici după aceea nu 
s-au ocupat de acest lucru 
ci au preferat să dea lîna 
brută în schimbul celei pre¬ 
lucrate adusă de maramu- 
reşence după primul război 
mondial. De asemenea nu 
au existat cojocari în Oaş 
iar prelucratul pieilor nu a 
fost cunoscut pînă prin 
1946, cînd s-au stabilit 
vreo doi cojocari moldoveni 
în Oaş. în sfîrşit, o altă 
dovadă este un urbarium 
al comunei Racşa din 1773, 
document care stabileşte pro¬ 
dusele ce se dădeau ca bir. 

După cum reiese din acest 
document, la acea dată, Oaşul 
neavînd oi, nu era impus 
cu oi, cu lînă, cu piele sau cu brînză. Păstoritul pătrunde 
în Oaş abia pe la sfîrşitul secolului al XlX-lea. Cum vedem 
deci, materia primă de bază rămîne tot cînepa, ceea ce determină 
o mai accentuată atenţie în vederea ornamentării cămăşilor, poalelor, 
şorţurilor, « gacilor » şi cămăşilor bărbăteşti etc. Astăzi, după ce păstoritul 
a pătruns în măsură mai mare în Oaş, au apărut şi mai multe piese din 
lînă, ca de pildă uioşul bărbătesc — o vestă cu mîneci, ţesută cu ornamente 
în dungi orizontale, care se îmbracă peste cap — şi o vestă femeiască cu 
mîneci, tricotată, cu elemente florale multicolore, care imită cojocelul 
femeiesc din piele din Maramureş, după care s-a inspirat. Este semnificativ 
faptul că nu s-au făcut chiar cojocele din piele, neexistînd cojocari, ci s-a 
imitat modelul în altă tehnică mai nouă şi mai accesibilă. Cioarecii bărbă¬ 
teşti din lînă, care mai înainte nu se purtau, iar mai tîrziu înstăriţii îi făceau 



j?. Costum de fecior (cămaşă) completat de 
curea, pălărie şi traistă 

din postav de fabrică, azi se fac în majoritatea cazurilor din ţesătura de lînă 
pe care maramureşencele o dau în schimbul lînei, numai puţine oşence 
ţesînd lîna pentru cioareci. O altă piesă de port, care e legată, prin materia 
primă, de păstorit, este cuşma, pe care o confecţionează, în alte regiuni, cojo¬ 
carii. Aici, neexistînd păstorit şi nici cojocari, cuşma şi-o face încă acum, 
foafţe rudimentar, fiecare om, lăsînd să se întindă la uscat, pe un butuc, o 
piele de miel. 

în sfîrşit, o altă pi es ft de port confecţionată din lînă este guba, haină 
mare din ţesătură groasă de lînă, cu hmgi miţe în afară, care dă impresia 
unui cojoc din piele, purtat cu blana afară 1 * Piesa aceasta de port ar putea 
da impresia şi duce imediat la concluzia greşită a une i foarte mari dezvoltări 
a păstoritului în regiune. Dar, după cum am v ft zu t, faptul acesta este 
inexact. Povestea acestei piese de port este legată de un meşteşug, de meşte¬ 
şugul gubaşilor. în trecut, gubele erau confecţionate de gubaşii din Careii 
Mari, Satu Mare, Oradea, Jibău, Matauţi, Cehul Silvaniei, Debreţin etc., 
care erau în număr foarte mare şi aprovizionau cu gube populaţia din 
nord-vestul Transilvaniei, dintr-o parte a Ungariei şi a Ucrainei Transcar¬ 
patice. Cum una din acţiunile foarte importante, necesare realizării ţesăturii 
de gubă, este îndesarea ei prin vîltorare, locul la care să se vîltoreze era 
căutat cu multă atenţie. Şi acest loc a fost găsit în Oaş, la Negreşti, unde 
era apă bună Şi destul de repede, unde veneau pentru vîltorat gubaşi din 
cele mai îndepărtate locuri şi unde în 1912, cînd gubăşitul era în 
decădere, se mai găseau încă 40 de vîltori. în felul acesta a pătruns guba 
în Oaş şi continuă să se mai poarte şi azi, mai ales că, după decăderea 
gubăşitului, cîţiva gubaşi s^au stabilit la Negreşti şi mai lucrează Şi acum, 
încetăţenind şi continuînd confecţionarea gubelor în Oaş. 

Spre deosebire de alte regiuni ale ţării, în care iau o mare dezvoltare 
meşteşugurile legate de confecţionarea pieselor de port şi apar diferite 
categorii de meşteri, ca de pildă: cojocari, cizmari, sumănari, croitori, 
pălărieri etc., în Oaş aceste meşteşuguri sînt aproape inexistente. In afară 
de gubaşii de care am vorbit şi de cîţiva croitori stabiliţi după primul război 
mondial şi care confecţionau uioşe din postav de Cisnădie, dar care azi 
nu mai lucrează, nu au ma i lucrat în Oaş decît pălărieri, care făceau pălării 
din paie. Pălăriuţele acestea mici sînt extrem de caracteristice Oaşului. 
Ele sînt făcute după modelul pălăriilor maramureşene, dar sînt mult mai 


1 jLîtţa pentru gub^ se toarce rr^ai ^ros la o roată special^. Se ţese la un război de 
asenţenea anume adaptat. jLa cîte trei rînduri de bfttealft se intercalează la fiecare fir 
de urzeai^ c îte un srri t oc de fire de lînă> care fornţeazâ maţele. Apoi ţesătura se cjă la yîl- 
toîjie, pentru q sc întări şi îndesa. 



micuţe şi dau un caracter 
cu totul specific portului 
oşenesc. Pălăriuţele acestea 
s-au răspîndit atît de mult, 
încît a funcţionat la Negreşti 
chiar o mică fabrică de pălării 
de paie. 

Dar nu numai materia 
primă existentă a determinat 
anumite aspecte ale portului. 

Regiunea are în general o 
climă dulce, care permite un 
port mai uşor şi care a con¬ 
tribuit si la conturarea unor 

j 

aspecte specifice ale orna¬ 
mentului şi culorii utilizate, 
în afară de aceasta, ştiut este 
că şi situaţia economică, şi 
ocupaţiile dominante ale po¬ 
pulaţiei au un mare rol atît 
în privinţa tipului de piese, 
cît şi a elementelor artistice. 

Tipul de costum din Oaş, 
în special cel bărbătesc, este 
specific populaţiilor cres¬ 
cătoare de vite mari din 
această parte a Europei, ocupaţie care a fost caracteristică şi oşe- 
nilor pînă la o anumită epocă. Oşenii erau intr-adevăr mari crescători 
de vite, pe care le vindeau, împreună cu alte produse, fructe mai ales, 
la tîrgurile din Ucraina Transcarpatică: Hust, Teceu. La un moment 
dat însă, o dată cu pătrunderea capitalismului în această regiune, pe la 
mijlocul secolului al XlX-lea se schimbă şi aspectul ei economic, cît 
şi ocupaţiile locuitorilor ei. Exploatări intense de păduri, descoperirea din 
abundenţă de izvoare minerale, intensificarea exploatărilor miniere din 
jurul Oaşului, cu toate consecinţele care decurgeau din acestea, cît şi 
accentuarea pauperizării unei mari pături a ţărănimii în urma diferenţierii 
sale tot mai accentuate, ca o consecinţă determinată de condiţiile exploatării 
capitaliste, duc la transformarea modului de viaţă a oşanului şi a ocupaţiilor 



4. Costum de « cocon » identic cu al feciorilor 

sale T Această situaţie se resfrînge şi asupra portului popular, determinînd 
în primul rînd, direct, adoptarea unor noi piese de port, adaptate noilor 
necesitaţi. Astfel încep sft apară pantalonii, cuşmele înalte, cizmele, fainele 
din postav etc., toate necesare noilor ocupaţii ale bărbaţilor din Qaş. 

ţontactul cu oraşul, determinat de primele ocupaţii de care vorbeam, 
cît şi această nou ă situaţie, au determinat pătrunderea din plin a unui mare 
număr de produse fabricate, înlesnită ŞÎ de f a P^ul că aceste produse se 
puteau cumpăra şi la tîrgul de la Teceu în urma dezvoltării industriei 
textile din Slovacia. Astfel pătrund în portul oşenesc, îndeosebi în cel 
femeiesc, o serie de piese ca: 

h năframa din mătase (« cj]isct]ineul »), care înlocuieşte năframa albă 
cu ornamente cusute, 

— şorţul («zadia ») înflorat din mătase, care înlocuieşte şorţul din pînzft 

cu ornamentele tesute. 

> j 

—r fusta (« sucna ») din material înflorat de fabrică etc * 

Qdată cu acestea pătrunde şi moda de oraş T Un exemplu concludent în 
acest sens este şi <\ viganăul », o rocjjie fără mîneci, modă lansată la începutul 
secolului al ^I^-lea de celebra baletistă yigano de la opera italiană din 
yiena T Piesa aceasta s-a răspîndit cu repeziciune în întregul Ardeal şi a 
pătruns puternic şi în portul femeiesc din Qaş. 

Aceste înnoiri, datorate contactului cu oraşul, şi pătrunderea produselor 
fabricate se pot exemplifica şi prin cămăşile bărbăteşti, care capătă manşete 
după modelul celor de oraş, prin bluzele femeieşti din stambă, P r m ornament 
tarea pieselor de pofţ cu ornamente lucrate la maşina de cusut şi prin 
pălăriile bărbăteşti de prăvălie, fainele de stofă etc r 

1 

Dar caracterele portului popular mai sînt în funcţie şi de starea socială, 
vîrstă, ocazii, în afară de mediu, ocupaţii şi situaţia economică a regiunii r 
Dacă nu P oate fi vorba de piese sau ornamente exclusive pentru o anumită 
categorie socială, totuşi apar unele distincţii vizibile. Astfel este vorba, în 
primul rînd, de faptul că portul celor mai înstăriţi este fireşte mai bogat. 
Dar aceasta nu poate fi luat ca o regulă generală, deoarece, îndeobşte, 
ţăranca săracă este aceea care lucrează Pasele de pofţ ale cţjiaburoaicei T O 
altă distincţie constă f a ptul că ţăranii înstăriţi sînt acei care, o dată cu 
cei mai săraci care au emigrat la oraş, introduc primii piesele de factură 
orăşenească r 

yîrsta este desigur clar reflectată P°irtr Astfel, în regulă generală, 
situaţia se prezintă cam în felul următor: copiii sînt îmbrăcaţi sau în hăinuţe 

5. 'Portul mirilor 

caresînt replici ale celor mai vechi piese de port — atunci cînd sînt în grija 
bunicilor — sau în piesele cele mai noi, de factură orăşenească, atunci cînd 
sînt în grija unor părinţi mai tineri (fig. 4); tineretul introduce toate înnoi¬ 
rile şi lansează toate modele; căsătoriţii păstrează portul generaţiei lor, iar 
bătrînii se îngroapă cu hainele care în momentul căsătoriei lor reprezentau 
ultima modă. 

Pentru a exemplifica acest mecanism, să luăm, de pilda, exemplul 
cămăşii femeieşti. Tipul cel mai vechi de cămaşă femeiască cunoscut în 
Oaş este cel cu cusăturile ornamentale pe umeri. Găsim acest tip de cămaşă 
şi la fetiţele mici, şi la cele mai bătrîne femei, care se îngroapă cu ea. Fetele 
tinere, pînă la măritiş, poartă în regulă generală tipul de cămaşă denumit 

«cu cheptar», adică cu o platcă dreptunghiulară bogat ornamentată în 
jurul gîtului. Dar ele mai poartă şi bluza de stambă sau mătase, pe care 
este marcat acelaşi cheptar prin variate ornamente. Tot fetele tinere 
sînt cele care poartă mai ales cămăşi albe cu ornamentele cheptarului 
cusute la maşină. Nevestele poartă obişnuita cămaşă cu cheptar, tipică 
generaţiei lor. Deosebirile mai apar şi în tehnică: cele mai vechi cămăşi 
sînt ornamentate Jn ţesătură, a doua generaţie are ornamente brodate, iar 
cea mai nouă a început cu cele cusute la maşină. în privinţa ornamentelor 
trebuie spus că cele mai vechi au ornamente geometrice, iar cele mai noi, 
ornamente florale şi zoomorfe. Şi mai pot fi aduse multe şi concludente 
exemple de felul acesta. în regulă generală însă (şi lucrul acesta este valabil 
şi pentru alte regiuni), cu cît e vorba de generaţii mai noi, culorile sînt mai 
vii, mai bogate. Cei mai bătrîni utilizează în Oaş, de predilecţie, albul, 
galbenul sau brunul pentru ornamentaţie, iar nu negrul ca în alte regiuni. 

Unul din momentele vieţii omului care are multe legături cu portul 
este ceremonia, ocazia. Dar cum am arătat, bătrînii se îngroapă cu hainele 
lor de miri, care reprezintă maximul realizării afţistice înnoitoare din viaţa 
lor, pe lîngiţ faptul că reprezintă simbolul actului celui mai impofţant. De 
fapt, nunta prilejuieşte cele mai mari străduinţi în realizarea unui port cît 
mai frumos, dar de nuntă mai sînt legate şi unele piese de pofţ şi aspecte 
absolut indispensabile acestei importante ceremonii din viaţa omului, 
în afariţ de faptul că piesele de port cu care se cunună oşenii trebuie 
să fie cele mai frumoase şi special lucrate, trebuie să intre neapărat în 
componenţa costumului de nuntă şi următoarele: « guba » — mai înainte 
sumanul — pentru amîndoi mirii (fig. 5), « viganiţul », « coada » şi « cununa 
cu struţi» pentru mireasă, cămaşa cu mîneci largi, pălăriuţa mică, neagră, 
cu batista mică brodată pe calotă şi pana mare pentru mire (fig. 6). 

Dacă cineva nu are vreuna din aceste piese, trebuie neapărat să le împru¬ 
mute sau, cum se practică de multe ori, siţ le închirieze. Iar coada miresei 
— ţesătură foarte fină, ca o plasă, a părului — o face cîte o babă meşteră 
din sat. Făcutul unei astfel de cozi durează între 4-8 ore. în general, 
costumul de nuntă reprezintă formele cele mai arhaice ce se păstrează din 
generaţie în generaţie. Aici nu mai încap înnoiri adaptate. Atunci cînd 
apare vreo înnoire, ea este radicală. Astfel unele mirese au început să se 
îmbrace la nuntă cu rochie albă, voal şi cununiţă din flori de ceară. 

Toate aceste cazuri, care tindeau să explice legătura pofţului popular 
cu toate aspectele vieţii, elementele determinante ale unor anumite carac¬ 
tere specifice şi ale înnoirilor portului din Caş, ne duc inevitabil la 
problema tradiţiei şi a inovaţiei în creaţia artistică populară din Oaş. 

6. Miri în deosebit de frumoase costume cu toate gătelile inclusiv 
« cununa miresei » 


Deoarece nu avem la dispoziţie date pentru epoci mai vechi, această pro¬ 
blemă poate fi analizată numai în raport cu datele legate de transformările 
survenite în capitalism. Pentru a răspunde la această problemă, se cere să 
analizăm cîteva cazuri de înnoiri în raport cu fondul tradiţional al portului 
popular din Oaş, pentru a cuprinde mecanismul acestor înnoiri, valoarea 
lor, cît şi raportul care există între aceste faze ale creaţiei artistice populare. 

Să luăm, de pildă, cămaşa bărbătească. Tipul vechi de cămaşă este acela 
foarte scurt, cu mîneci largi şi cu ornamente cusute pe umeri. 

După primul război mondial, în urma contactului tot mai strîns cu 
oraşul, a apărut aşa-numita cămaşă cu pomnişori, adică cu manşete, după 

modelul cămăşilor orăşeneşti. Dar acestei înnoiri i s-au integrat perfect 
elementele tradiţionale, deoarece, în afară de faptul că mîneca a fost strînsă 
în manşetă, rest ul a rămas la fel: mîneca e tot atît de largă, doar c ă a f° st 
încreţită Ş* la umăr, iar ornamentele au rămas aceleaşi. Un alt exemplu, de 
care am vorbit mai sus, este acela al pieselor de port femeieşti: cămaşă, 
poale, care sînt făcute din alt material şi sînt ornamentate cu maşina de 
cusut, păstrîndu-se însă exact acelaşi tip, cu acelaşi loc al ornamentelor. 
J^poi sînt toate piesele mai noi, din produse fabricate, ca şorţuri, fuste, care 
însă păstrează aceleaşi forme, acelaşi loc specific al ornamentelor, deşi nu 
mai sînt ţesute sau cusute, ci realizate prin alte mijloace, ca: panglici, şire¬ 
turi, ornamente cusute la maşină etc. Deşi produse fabricate, aceste înnoiri 
au fost preluate în mod critic şi adaptate perfect stilului local, fiind armo¬ 
nizate restului costumului atît în ceea ce priveşte croiul, cromatica, orna- 
mentica, cît şi compoziţia cîmpilor ornamentali, şi necreînd nici o distonanţă» 
Sînt însă Şi cazuri în care o materie primă nou ă sau introducerea unor piese 
noi produce o totală transformare a piesei respective sau dispariţia uneia 
dintre piese. Ca exemplu poate fi dată cămaşa cea mai nouă bărbătească, 
făcută din pînză fabricată» Croiul este identic cu al celor orăşeneşti. 
Ornamentaţia nu mai poate fi realizată prin cusături pe umeri. Ţotuşi, 
dorinţa de ornamentaţie este prezentă Ş* se recurge la ornamente în 
culori, realizate cu maşina de cusut pe suprafaţa împăturiturilor ce se fac 
la pieptul cămăşii» Un alt exemplu poate fi acela al «laibărului », vestă 
scurtă ffl r 3 mîneci, din postav negru, cu buzunar, care a început să 
pătrundă în portul nou bărbătesc. Apariţia acestei noi piese determină 
părăsire^ trăistuţei, care nu mai e necesară dată fiind existenţa buzuna¬ 
relor la laibăr şi care nici nu se mai armonizează acestei noi piese, fiind 
chiar distonantă» 

Un alt aspect al raportului dintre tradiţie şi inovaţie este acela cu privire 
la tehnica de lucru, legată de ornamentică şi cromatică» ' 

^.stfel se cunosc următoarele faze: 

i— ornamente în stil geometric, rezultat al stilizărilor de imagini realiste 
realizate prin ţesătură, de obicei în roşu, negru, albastru; 

-■ la un moment dat pătrund culori noi, de fabrică, 0 gamă cromatică 
mai bogată Şi * a 0 mare dezvoltare tehnica brodatului.^Cu ajutorul 
acestora şi prin modelele de ornamente pătrunse mai ales prin caiete 
de modele, se dezvoltă ornamentica florală policromă; 

■- o a treia fază, recentă, este aceea a ornamentării cu maşina de cusut, 
în acest caz gama cromatică se reduce, la fel ca şi posibilităţile de realizare 
a ornamenticii. 

7, Tineri în caracteristicul port al o penilor 


în toate aceste faze, cît şi în general în toate creaţiile artistice ale portului 
din Oaş şi înnoirile sale, se manifestă, ca un proces foarte valoros din punct 
de vedere ale specificului etnic, păstrarea cîmpilor ornamentali şi adaptarea 
ornamenticii şi cromaticii la aceştia, deci o critică preluare a elementelor 
tradiţionale. 

în ansamblul portului popular romînesc, portul din ţara Oaşului pre¬ 
zintă o notă cu totul deosebită (fig. 7). 

Oaşul ţinea, din punct de vedere religios, de eparhia ruteană de Ia 
Munkacs, iar relaţiile comerciale erau stabilite prin tîrgurile de la Hust şi 
Teceu. Faptul acesta se răsfrînge foarte clar şi în portul oşenesc, care este 

uimitor de asemănător cu cel din aceste regiuni, în timp ce nu se aseamănă 
cu stilul portului popular romînesc din alte regiuni. Pe de altă parte, o 
oarecare influenţă a avut-o şi populaţia maghiară din cîteva sate ale Oaşului, 
ca: Oraşul Nou (populaţie stabilită prin secolul al XlII-lea) şi Remetea 
Oaşului (secui colonizaţi prin secolul al XVII-lea). 

Cum este şi firesc, în timpurile mai noi legăturile cu alte regiuni se 
intensifică, acestea ducînd şi la împrumutarea unei întregi serii de piese 
sau aspecte particulare ale portului. Legăturile au devenit posibile, de 
pildă, prin drumurile deschise la sfîrşitul secolului trecut, necesare mai ales 
pentru exploatările forestiere şi pentru băile ce se deschideau. Alte drumuri, 
deschise spre Maramureş, au permis de asemenea împrumuturi de creaţii 
artistice în port de la maramureşeni. în acest proces de schimburi şi 
împrumuturi cu alte regiuni, un rol de seamă l-a avut şi mănăstirea de la 
Bicsad (fundată la 1869), care capătă la un moment dat un mare prestigiu, 
la care veneau în fiecare an mii de pelerini în ziua de 15 august, la hramul 
mănăstirii, de sf. Maria şi care a avut o deosebită importanţă în schim¬ 
burile şi împrumuturile cu alte regiuni. Am găsit multe elemente ornamentale 
specifice altor regiuni care au pătruns în Oaş sau prin nord-vest, prin 
Ugocea, zonă cu un port asemănător celui oşenesc, sau prin sud-vest, prin 
Seini, cele două porţi principale ale elementelor înnoitoare. 

Oaşul e o regiune foarte mică şi prin aspectul foarte caracteristic al 
portului său este foarte unitară în ansamblul creaţiilor artistice legate de 
port. Totuşi, datorită talentului creator al ţărăncii şi în raport cu apropierea 
de alte regiuni, de drumuri, cu gradul de izolare, cu specificul economic, 
prezintă o mare bogăţie şi varietate, cît şi o serie de diferenţieri de la sat 
la sat, putîndu-se recunoaşte omul din ce sat este după anumite carac¬ 
teristici ale portului. Diferenţele constau, de pildă, că în unele sate se 
poartă suman, în altele nu; în unele uioşul cu dungi se îmbracă peste cap, 
în altele este descheiat în faţă etc. Diferenţieri mai importante la piesele 
de port există între satele mai apropiate de şosea, care adoptă mai repede 
produsele fabricate, sau satele din care se recrutează muncitori la mine, 
pădure, sau de pildă în satul Lecînţa, sat sărac în care nu se face cînepă, 
dar în care se produc multe prune, ce se vînd şi din suma realizată se 
cumpără produse fabricate. Dar diferenţierile cele mai semnificative sînt 
cele ale ornamenticii. Sînt sate în care ornamentele apar în anumite părţi 
ale pieselor, iar în altele nu. 

Satul cu realizările cele mai valoroase în cusături este Bicsadul. Chiar 
după aprecierile localnicilor, în Bicsad se realizează cele mai frumoase 
cusături, discrete şi perfect armonizate în culoare. Acelaşi lucru se poate 

spune şi despre celelalte sate din jur: C^rmîzana, Câineşti, Leţînţa, Certeze. 
ţn sţhimb, satul Tur este faimos pentru bogăţia ornamentelor şi a ţîmpilor 
ornamentali prea mari. 

Caracteristic pentru întregul port oşenesţ este marea yioiţiune a orna- 
mentiţii şi ţromatiţii. Culorile de bază sînt roşu, verde, brun, ţu pete miţi 
în galben, albastru şi ţhiar violet. Caracteristic mai este de asemenea şi 
ansamblul (postumului, complet deosebit de ţel din restul ţării, dar într-o 
concordanţă perfectă ţu restul manifestărilor artistice din Oaş. în sfîrşit, 
foarte caracteristică este perfecta integrare a tuturor înnoirilor în stilul foarte 
speţifiţ al regiunii. 


Tyl^iestria artistică a ţesătoarei şi brodezei din Oaş a dat naştere la o 
serie de ţreaţii dintre <pele mai preţioase. Valoarea lor constă în veşniţa 
prospeţime, dinamismul şi armonia de ornamente şi de ţulori ţâre le 
caracterizează- Aţeste ţreaţii îşi pot găsi aplicarea şi pot fi ţu suţţes valo¬ 
rificate într-o serie de produse de larg consum, ţâre să pună dispoziţia 
întregului popor elemente tradiţionale de mare valoare artistică- Pentru 
confeţţii pot fi utilizate elemente de croi, dispoziţia cîmpilor ornamentali, 
iar elementele ornamentale ţesute sau brodate, cît şi armonia gamei cro« 
matice, sînt un adevărat izvor de inspiraţie pentru interpretări de noi 
creaţii artistice duse la un nivel superior, care să îmbogăţească C an titotiv 
şi calitativ produsele textile fabricate. 

Creaţiile artistice în domeniul portului popular din ţara Oaşului, plăs¬ 
muite de generaţii ca o reflectare a tuturor condiţiilor vieţii poporului din 
această regiune, pot astfel să se reîntoarcă în forme superioare, în popor, 
căruia îi aparţin prin toate elementele, aspectele şi condiţionările lor. 




/. Ttnârâ fată din Ţara Oaşului 

3. Port de flăcău din Ţara Oaşului 
















io * Portul fetiţelor din Oaş 

i3. Copii în hăinuţe albe y trăistuţe // « f/op» de paie 








i5. Nevastă toreînd 










i6. Năframa dă o notă de o deosebită eleganţă 
întregului costum 






z7. Femeie din Oaş cosind 






18 . Zgard ane ie întregesc armonios ornament ica pieptarului carnaţii 









i9. Tipul de cămaşă cu cusătură pe umeri , cel vtai vechi din Ţara Oaşului 






Tîtiară o şan că purtînd cămaşă^ cu minerite ornamentate 
şi părul strîns in « pletele » împodobite cu flori 

24. Cămaşă bărbătească împodobită cu multă măestrie 


















29. a Uioş » haină bărbătească din lină purtată peste cămaşă 




31 . « Straiţă» piesă de port nelipsită în nici o ocazie, 
purtată de la copii pînâ la bătrîni 



) 2 . Împletitul co^li de mireasă , găteală tradiţională 













34 Nuntaşi 
















38. Bâirîtt cu nelipsitul suman 










4 o . Doua generaţii 



glosar 


Brazi - Ornamente ţesute sau brodate la piesele de port din pînză. 

Chisghingauă — Năframă purtată de femei* 

Cipcă — Dantelă. 

CiQarţci — Pantaloni din postgy alb eu un eroi speeifll, Purtaţi 
iarna» de bărbaţi. 

Ciucuri - Pantaloni din ţesătură d e eînepă, mai regent şi di n stofă, 
făeuţi după modelul eelor de oraş. 

Ctpp dg păr — Pălărie mieă din pîslă, purtată de feeiori. 

cpadd — Găteală a eapulyi la mireasă. Este O împletitură artistigă 
foarte fină a părului» eare aeoperă gapul ea într-un fel de plasă. 

Cpufi — Tiyitură în formă de eolţuri la marginea unor piese de 
port. 

Cuşmă rQtilatâ — Căgiulă mieă, plată sau in formă de ealotă, făeută 
dintr-o piele de miel netăbăgită, întinsă pe un butuc* 

Fpdră — Orige Y°lan dg la origarg pigsă dg port oşgngsg Ga mineeile 
gămăşilor feme^Şti, la poalele pindilgului» ale Z^digi gtg.). 
fodriţă =■ Yolănaş* 

Qaci — Izmene largi din pinză ţesută în casă, purtate dg bărbaţi; 

Qubâ — Haină din ţesătură dg lină albă sau sură, gu şUY4e dg lină 
intercalate între şirglg dg ţesătură; dă astfgl impresia unui 
eojog gu blana afară. Sg poartă şi dg femei» şi dg bărbaţi. Pigsă 
garagtgristigă pentru nuntă. 

L aibăr — Vestă sgurtă, fără mâneci» din P°staY» catifea» mătasg, 
stofă, împletitură dg lină, purtată şi dg femei» şi dg bărbaţi. 

Oba<\ă r Logul prin Care sg trggg şnurul CU Carg sg lgagă zadia 
sau gaeii- 

Partă — Panglică dg fabrigă. Sg utilizează la multe pie s e dg port. 
Iniţial parta gra origg fişig ornamentată prin ţesătură. 

Pană — Carton de formă trapgzoidală, gu baza mare dg gga. 10 — 
15 gm acoperit gu panglică înflorată, pe garg sg gos mărgele. 
O poartă fgtglg atîrnată la spate, la goada în c?rg g împletit 
părul. 

Pvgmată — Fîşia (brîul) ornamentată a poalelor. 

Pindileu — Poala ţesută din pînză albă, cu ornamente în partea de 
jos; este continuarea cămăşii, de forma unei fuste ample, 
plisată sau încreţită. 

Pomnişor — Manşetă la cămaşa bărbătească. 

Roit — Franjuri realizate prin destrămătură la zadie, gaci etc. 

Stan — Corpul cămăşii. 

Straiţă — Traistă mică cu ornamente ţesute sau brodate, purtată 
de bărbaţi, de la copii la bătrîni, în orice împrejurare. 

Sucnă — Fustă din stofă de lînă sau mătase, introdusă la începutul 
secolului al XX-lea sub influenţa oraşului. 

Tiară — Război de ţesut. 

Topind — Bocanci. 

Uioş — Haină din pînză de cînepă, dar mai ales din ţesătură de 
lînă, un fel de cămaşă largă, purtată de bărbaţi peste cămaşă 
atunci cînd e frig. Uioş cu perţi = uioş cu dungi orizontale 
colorate, realizate în ţesătură. 

Viganău — Rochie din stofă sau mătase, fără mîneci; e o piesă 
introdusă în portul oşencelor pe la sfîrşitul secolului al XlX-lea 
ca o influenţă a oraşului. 

Zadie — Şorţ cu ornamente ţesute în partea de jos, din pînză albă, 
sau din material fabricat; se poartă peste poale sau fustă. 

Zgardă — Podoabă pentru gît, purtată de femei, ţesută din mărgele 
mici colorate, cu diverse ornamente. 



LISTA ILUSTRAŢIILOR 


în text 

1. Costum de fată caracteristic pentru întreaga Ţară a Oaşului 

2. Tip de cămaşă din Ţara Oaşului. 

3. Costum de fecior (cămaşă) completat de curea, pălărie şi traistă. 

4. Costum de « cocon » identic cu al feciorilor. 

5. fortul mirilor. 

6. Miri în deosebit de frumoase costume cu toate gătelile inclusiv 
« cununa miresei ». 

7. Tineri în caracteristicul port al oşenilor. 

în afara textului 

8. Femeie legănîndu-şi copilul. 

9. « Cocon » din Racşa. 

10. Portul fetiţelor din Oaş. 

11. Straiţa completează costumul şi la copii. 

12. Costume din Racşa cu ornamentică foarte variată. 

13. Copii în hăinuţe albe, trăistuţe si « clop » de paie. 

14. Copii în costum popular. 

15. Nevastă torcînd. 

16. Năframa dă o notă de o deosebită eleganţă întregului costum. 

17. Femeie din Oaş cosînd. 

18. Zaărdanele întregesc armonios ornamentica pieptarului cămăşii. 

19. Tipul de cămaşă cu cusătură pe umeri, cel mai vechi din Ţara 
Oaşului. 

20. Tînără oşancă purtînd cămaşă, cu mînecile ornamentate şi părul 
strîns în « pletele » împodobite cu flori. 

21. Zadie veche cu ornamente alese în ţesătură. 

22. Costum femeiesc. 

23. Portul de muncă al oşenilor. 

24. Cămaşă bărbătească împodobită cu multă măestrie. 

25. Ansamblul portului oşenesc. 

26. Fecior din Tur în port de sărbătoare. 

27. Grup de flăcăi cu variate piese de port: uioşe, sumane, pălării. 

28. Fecior din Racşa în port de toate zilele. 

29. « Uioş » haină bărbătească din lînă purtată peste cămaşă. 

30. Cămaşă bărbătească de tip mai vechi, 

31. «Straiţă» piesă de port nelipsită în nici o ocazie, purtată de la 

copil pînă la bătrîni. 

32. împletitul cozii de mireasă, găteală tradiţională. 

33. «Coada» şi «cununa» miresei. 

34. Nuntaşi. 

35. Pereche din Bicsad, comună în care se valorifică mai mult 

ca oriunde elementele florale în ornamentica portului. 

36. Pereche din Racşa. 

37. Oşeni cu părul «rătunzat» caracteristic ţinutului. 

38. Bătrîn cu nelipsitul suman. 

39. Grup de bătrîni. 

40. Două generaţii. 

Planşe în culori. 

1. Tînără fată din Ţara Oaşului. 

2. Joc de copii. 

3. Port de flăcău din Ţara Oaşului. 

